**„Dunlop“ tęs 2016 metų pasaulio čempionato sėkmę**

* Ženevos automobilių parodos lankytojams pademonstruotas FIA pasaulio ištvermės lenktynių prizą laimėjęs „Aston Martin Vantage“
* „Dunlop“ padangas pasirinko 2016 m. FIA pasaulio ištvermės čempionato trijų klasių laimėtojai
* Intensyvi 2017 metų bandymų programa pradėta dar nepasibaigus 2016 metų sezonui

**Ženeva, Šveicarija, 2017 m. kovo 7 d.** 2016 metais „Dunlop“ laimėtus titulus įkūnija Ženevos automobilių parodos lankytojams pademonstruotas FIA pasaulio ištvermės čempionate (WEC) triumfavęs „Aston Martin Vantage GTE“.

Per pirmąjį bendradarbiavimo su „Dunlop Motorsport“ komanda sezoną „Aston Martin Racing“ lenktynininkai laimėjo du WEC titulus. 2016 m. Nicki Thiim ir Marco Sørensen laimėjo FIA pasaulio ištvermės lenktynių GT klasės taurę, o komanda užsitikrino FIA pasaulio ištvermės lenktynių „GTE Pro“ klasės prizą.

„Aston Martin“ komanda priėmė sprendimą tapti „Dunlop“ partnere, kad įgytų konkurencinį pranašumą prieš naująją „Ford GT“ komandą ir pripažintas ištvermės lenktynių profesionales – „Ferrari“ bei „Porsche“ komandas.

„Aston Martin“ komandos vadas Paul Howarth paaiškino, kad partnerės pakeitimas buvo pagrindinis veiksnys, lėmęs komandos sėkmę ir nuoseklius rezultatus 2016 metais: „„Dunlop“ veikė pavyzdingai – parūpino mums nuolatinius padangų inžinierius, kurie po kiekvienų lenktynių ir bandymų atlikdavo išsamią analizę. Mes bendraujame su jais tiesiogiai telefonu, be jokių pertraukų. Esu dirbęs su visomis didžiosiomis padangų gamybos bendrovėmis per bandymų programas ir žinau, kad kartu dirbant dažniausiai iškyla visokių kliūčių. Tačiau tik ne „Dunlop“ atveju.“

Motociklų ir automobilių sporto EMEA padalinio vykdomasis direktorius Xavier Fraipont teigė, kad į 2017-uosius nusitaikyta labai anksti: „Abiejų titulų laimėjimas su „Aston Martin Racing“ komanda per pirmuosius mūsų partnerystės metus – tai pasididžiavimo vertas rezultatas, tačiau neturėjome daug laiko švęsti, nes naują 2017 metų bandymų programą pradėjome jau kitą dieną po paskutinių triumfu pasibaigusių čempionato lenktynių.“

„Dunlop“ padangas taip pat pasirinko ir FIA pasaulio ištvermės čempionato LMP1 („Rebellion“ komanda) ir LMP2 („Alpine“ komanda) klasių laimėtojai. „Dunlop“ tikisi, kad šių prototipų klasių dalyviai padarys milžinišką pažangą 2017 metais, nes pagal naująjį LMP2 reglamentą bus leidžiama lenktyniauti galingesniais automobiliais, kurių spaudimo žemyn jėga bus dar didesnė. Ši aplinkybė atvėrė naujus iššūkius padangų gamintojams, dalyvaujantiems čempionate, nes nuo šiol svarbiausi pergalės veiksniai bus patvarumas ir nuoseklumas.

„Dunlop“ vykdė bandymus „Sakhir“ (Bahreinas), „Sebring“ (JAV), „Aragon“ (Ispanija) ir „Paul Ricard“ (Prancūzija) trasose vos pasibaigus 2016 metų sezonui. Naujosioms taisyklėms pritaikytų visiškai naujų „Dunlop“ padangų derinys leido LMP2 automobiliams įveikti trasos ratą per beveik tokį patį laiką, kurį prieš keturis sezonus demonstruodavo pirmaujantys LMP1 automobiliai.

FIA pasaulio ištvermės čempionato sezonas prasideda Silverstone (JK) balandžio 16 d.

***Apie „Dunlop“***

„Dunlop“ yra vienas iš pasaulyje pirmaujančių galingų ir labai galingų transporto priemonių padangų ženklų, garsėjantis įspūdinga dalyvavimo automobilių bei motociklų lenktynėse istorija.

Didžiulė „Dunlop“ dalyvavimo lenktynėse patirtis leidžia panaudoti pažangias technologijas gaminant visas „Dunlop“ padangas.

„Dunlop“ siekia maksimaliai padidinti vairavimo malonumą, todėl visiems automobilių bei motociklų vairuotojams siūlo puikių savybių ir patvarias padangas, sukurtas panaudojant naujausias technologijas Daugiau informacijos apie „Dunlop“ rasite interneto svetainėje [www.dunlop.eu](http://www.dunlop.eu)